ካብ ነዊሕ ዝተኣከበ ሓበሬታ ስለዘይብልና ብርግጽ ክንፈልጦ ኣይንኽእልን፡ እንተኾነ ግን ካልኦት ኩነታት ክንዕዘብ ንኽእል ኢና። ናይ ምክልኻል ዓቒሚ ኣካላቶም ዝካኣሎ ጌሩ ምስ ተጸንቀቐን፡ ንሳንቡኦም ምስ ሃሰዮን፡ ከቢድ ናይ ስርዓተ ምስትንፋስ ጸገማት (Acute respiratory distress syndrome) ክምዕብል ይኽእል። "ሰባት ንዝመጽእ ሓምሽተ ዓመታት ከይተረፈ ኣካላውን ስነ-ኣእምሮኣውን ጸገማት ከም ዝህልዎም ሓበሬታታት ኣሎ፡" ይብል ትዎዝ። ጀምስ ጊል፡ ሓፈሻዊ ሓኪምን፡ ኣብ ዋርዊክ መዲካል ስኩል መምህርን፡ ብወገኑ፡ ሕሙማት ቀልጢፎም ንክሓውዩ ኣእምሮኣዊ ደገፍ የድልዮም ኢሉ። "ከተስተንፍስ ትጽገም፡ ደሓር ሓኪም ይብለካ፡ 'ብቨንቲሌተር ከም እተተንፍስ ክንገብረካ ኢና። ከነደቅሰካ ኣለና [ብመድሃኒት]፡ ንቤተሰብካ ደሓን ኩኑ ክትብሎም ትደሊዶ?'
